Die Kraudschneider in Neiwilla

Sechs Männer mit Schirze un ganz vill Kraud,

e großi Schissel fiers Sauerkraud

e fuffzehn Kilo Stäntopp un gonz vill Gläser,

in da Wirtschaft e voll Stubb

mit Knedel un Sauerkraud Esser.

Mim Messer steche ma aus de Kepp,

die Strunke von de Kraudkepp weg,

die wirre gewoh un donn gehtt`s los.

Erschd wird bezahld, donn geht`s off die Howwel,

in e Käschdsche kommd das gudde Stigg,

mid zwei Hänn wird`s immer die Messa gedriggt,

e großi Bidd mit nem große Duch bestiggt.

Do rinn fallds Kraut donn in die Bitt,

die Leit dies kaafe, han ach imma e Dibbe mitgebrung.

Sechs Woche muss das ziee,

dann konn mas holle aus ville Gläser

un de Fässer, de volle

zum 11. mol ware die Kraudschneider do,

sie hoffe all, nit es leschdemol.

Christel Liesler-Kneip, 2017